สวัสดีค่ะ ช่วงเดือนเมษาทานยาคุมไป 1 เดือน เดือนพฤษภา ประจำเดือนมาปกติ แต่เดือนถัดมาประจำเดือนไม่มี และมีประเดือนอีกครั้งในเดือนถัดไป และประเดือนก็มาแบบนี้ 2 เดือนมา 1 ครั้ง จนถึงเดือนนี้เมื่อวันที่ 25 มี ตกขาวปนเลือด คล้ายประจำเดือนติดกางเกงในนิดเดียว เลยคิดว่าประจำเดือนมาแต่ไม่มีค่ะ มันเป็นคล้ายๆ ประจำเดือนเพิ่งมาติดที่อวัยวะเพศนิดเดียว เป็นมา 2-3 วันแล้วค่ะ เป็นแต่ตอนตื่นนอน ตกขาวที่มีมาไม่มีความผิดปกติ ไม่ปวดท้องหรือมดลูกค่ะ กลัวมากเลยแต่ไม่กล้าไปหาค่ะ
สวัสดีค่ะ Little princess,หากได้หยุดทานยาคุมกำเนิดไปแล้วตั้งแต่เดือน พ.ค. และหลังจากนั้น ประจำเดือนได้มา 1 ครั้งในช่วง 2 เดือน และต่อมามีตกขาวปนเลือด ถือเป็นอาการมีประจำเดือนที่ผิดปกติและอาการเลือดออกจากช่องคลอดผิดปกติ โดยอาจเกิดจาก- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น- การอักเสบของช่องคลอด จากการติดเชื้อต่างๆ เช่น หนองใน ปรสิต เป็นต้น- มดลูกอักเสบติดเชื้อ แต่จะมีอาการปวดท้องน้อยร่วมด้วย- ผลข้างเคียงจากการใช้ยาฮอร์โมนอื่นๆ เช่น ยาสตรี สมุนไพร อาหารเสริมต่างๆ- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนผิดปกติหากหลังจากที่หยุดทานยาคุมกำเนิด ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ แต่ยังคงมีตกขาวปนเลือดออกมาเรื่อยๆ หรือประจำเดือนยังคงนานๆ มาสักครั้ง แนะนำควรไปพบแพทย์เพื่อตรวจหาสาเหตุค่ะ